Die N1 oorlaai om Mall te besoek | Die Vryburger
Gister was die opening van die grootste winkelsentrum op die kontinent van Afrika, en daarom is dit ook so gedoop.
Die "Mall van Afrika" wat opgerig is in die Waterval Stad, Midrand, Johannesburg, het derduisende mense gelok op die uitkyk vir 'n eerste-dag winskopie.
Die massiewe winkelsentrum, wat 'n oppervlakte van net meer as 130,000 vierkante meter beslaan, beskik oor meer as 300 winkels.
Die sentrum is selfs groter as die welbekende "Gateway Theatre of Shopping" in Durban, en ook groter as "Canal Walk" in Kaapstad.
Duisende mense het vanoggend vergeet van enige ander verpligtinge, en hulle motors gerig na Midrand, maar moes tevrede wees om ure vasgevang te sit 'n die kruipende verkeer wat veroorsaak is deur die hordes wat ook daarheen onderweg is.
Een winkelier het glo gesê die besoeke van duisende mense laat dit 'n wonderlike dag word vir die winkeldiewe.
Die eerste dag het blykbaar 82,000 besoekers gelok, en die verwagting is dat die langnaweek nog meer mense by die sentrum sal opdaag.
3 thoughts on "Die N1 oorlaai om Mall te besoek"
Afrikanus April 29, 2016 at 6:57 am
Ek kan nie in my wildste drome sien dat mens hierdie massas enigsins vir 'n vryheidsstrewe kan mobiliseer nie. Selfs Malema nie. Die magies is vol en die ogies is toe. Watter persentasie daarvan is blank? Nou verstaan mens hoekom "Big Business" toendertyd een-mens-een-stem voorgestaan het. Duidelik is nie almal verloorders van die ANC bestel nie.
A.Willemse April 29, 2016 at 7:24 am
Wanneer ek 'n koopkorf of wimkelwerf besoek verkies ek die kleineres, want dit is selde nodig om meer as drie verskillende dienspunte te besoek, en as ek dit kan doen sonder om 'n vyf kilometer pretloop te moet aflê laat my 'n groter deel van diedag oor om wat ek ookal gekoop het te gaan gebruik.